Pravnu osnovu za upotrebu sustava AFIS čine članak 22. točka (c) Odluke o sustavu SIS II i Uredba o sustavu SIS II. Prije primjene te funkcije, Komisija mora predstaviti izvješće o dostupnosti i pripravnosti potrebne tehnologije, o čemu se savjetuje s Europskim parlamentom. Cilj je ovog izvješća udovoljiti tom zahtjevu te potvrditi da je tehnologija za identifikaciju otisaka prstiju dostupna i spremna za integraciju u sustav SIS II.

učinak sustava AFIS u potpunosti ovisi o kvaliteti podataka (to jest, o kvaliteti uzoraka otisaka) na temelju kojih obavlja funkciju;

Na primjer, uhićena osoba privodi se u policijsku postaju gdje joj se uzimaju otisci prstiju. Za pretraživanje središnje baze podataka otisaka prstiju upotrebljava se skup od deset otisaka. Pronađen je odgovarajući skup od deset otisaka, uzetih kad je osoba ranije bila uhićena. Osoba je bila prisutna tijekom uzimanja obaju skupova otisaka te se zbog toga može očekivati visoka razina kvalitete. Budući da osoba može biti zadržana u pritvoru i po nekoliko sati, nije nužno brzo vrijeme odziva.

Za razliku od toga, u slučajevima u kojima je potrebna brza kontrola, npr. u kabini za pregled u zrakoplovnoj luci, možda će se skenirati samo dva prsta.

Očekivana je točnost kontrole niža, no još uvijek postoji znatan stupanj nadzora nad uzimanjem tih dvaju otisaka te nad cjelovitim skupom od deset otisaka koji se upotrebljava za usporedbu. Budući da osoba nije uhićena, očekuje se brzo vrijeme odziva u trajanju od vjerojatno nekoliko sekundi umjesto minuta. Ako se utvrdi podudarnost, može se provesti druga linija kontrole i to pretragom u kojoj se upotrebljava svih deset otisaka.

2.3. Eurodac i VIS

Kako bi se stekla nova saznanja za sustav SIS, proučena su dva postojeća sustava EU-a koji se koriste sustavom AFIS.

Kako je navedeno u godišnjem izvješću eu-LISA-e za 2014., sustav Eurodac sadržavao je 2,7 milijuna evidentiranih otisaka prstiju (deset otisaka) te je provedeno ukupno 756 368 transakcija. Zbog ugrađenih postupaka za osiguranje kvalitete stopa odbacivanja otisaka nedostatne kvalitete iznosila je 4,49 % zbog čega je bilo potrebno ponovno uzimati i učitavati otiske. Veličina baze podataka blizu je potencijala sustava SIS, no količina transakcija mnogo je manja te je odziv mnogo sporiji nego što bi bilo potrebno za sustav SIS. U sustavu Eurodac provodi se hitna usporedba unutar sat vremena, dok se za sustav SIS očekuje vrijeme od nekoliko sekundi zbog znatno drukčijih operativnih scenarija.

VIS sadržava oko 20 milijuna evidentiranih otisaka prstiju (deset otisaka). VIS se uglavnom upotrebljava za provjere na granicama, to jest, provjerava se je li određena osoba izvorni podnositelj zahtjeva za vizu. Međutim, VIS-om se provode i pretrage „jedan naspram mnogo” u pogledu novih podnositelja zahtjeva za vizu te prilikom druge linije kontrole na granici pri čemu se upotrebljava skup od deset otisaka. Dnevno se u prosjeku provede 20 000 do 30 000 takvih postupaka identificiranja, pri čemu vršno opterećenje iznosi 3 000 postupaka po satu. Očekivano je vrijeme odziva tijekom identifikacije kraće od dvadeset minuta (manje od tri sekunde za provjeru „jedan naspram jedan” upotrebom otisaka jednog do četiri prsta tijekom uobičajene kontrole na granici).

2.4. Sustav AFIS država članica i trećih zemalja

U studiji je utvrđeno da sustav AFIS kriminalističke policije država članica može biti veći od očekivane veličine sustava AFIS u okviru SIS-a zbog čuvanja velikog broja zapisa. Dva proučavana sustava u SAD-u sadržavaju desetke milijuna zapisa. Otisci se u sustavu SIS mogu zadržati samo u slučaju upozorenja o osobama. Sustav SIS sadržavao je 1. siječnja 2015. nešto manje od 800 000 upozorenja o osobama.

2.5. Izazovi u primjeni tehnologije AFIS

Izazovi u primjeni tehnologije AFIS mogu se sažeti kao:

slučajevi upotrebe;

učinak;

kvaliteta;

brzina (vrijeme odziva);

veličina baze podataka;

kapacitet uspoređivanja;